Genzebe Dibaba

Genzebe Dibaba Keneni (; ; Bekoji, Etiopia, 1991ko otsailaren 8a) distantzia ertaineko eta luzeko korrikalari etiopiarra da. 1500 metrotan urrezko domina irabazi zuen Pekinen 2015eko Munduko Atletismo Txapelketan eta 1500 metroko zilarrezko domina Rio de Janeiroko 2016ko Olinpiar Jokoetan. Gaur egungo munduko errekorraren jabea da 1500 metrotan (Pista estaliko zein Aire librekoa), eta pista estaliko 2000 m, 3000 m, 5000 m, milia eta milia bikoitzean. 2000 metrotan pista estaliko munduko errekor absolutua ere du Genzebek. Aire libreko aurreko marka baino azkarragoa baita. Zortzi munduko errekor hauekin, historiako edozein atleta, gizonezko edo emakumezko, munduko errekor kopuru handiena lortzearen bereizgarria du. Historiako milia korrikalari onena dela esan ohi da.

Dibaba 2012ko munduko txapelduna izan zen 1500 metro lasterketan pista estalian, eta 2014ko munduko txapelduna eta 3000 metroko estalitako munduko errekorra lortuz. Etiopia ordezkatu zuen 2012ko eta 2016ko Olinpiar Jokoetan, eta Atletismo Munduko Txapelketan bost aldiz lehiatu da. Junior bezala arrakasta ugari lortu zituen, junior mailako kroseko munduko bi titulu eta 5.000 metroko junior mailako munduko txapelketa irabazi zituen. 2014an Laureuseko Emakume Kirolaria izendatu zuten eta 2015ean IAAF-eko Munduko Kirolari onena.

Aurrekari pertsonalak 
Genzebe Dibaba Oromo kirolarien familiakoa da. Tirunesh bere ahizpa nagusia atleta ospetsua da, domina garrantzitsu asko irabazi zituen. Beste ahizpa zahar batek, Ejegayehuk, zilarrezko domina irabazi zuen 2004ko Olinpiar Jokoetan 10.000 metrotan, eta bere anaia Dejene ere atleta da. Bere lehengusua Derartu Tulu da, 1992. eta 2000. urteetan 10.000 metroko olinpiar txapelduna.

Palmaresa

Marka pertsonalak

Kanpo estekak 

2016ko Udako Olinpiar Jokoetako atletak
2012ko Udako Olinpiar Jokoetako atletak
Etiopiako atletak
Olinpiar Jokoetako dominadunak atletismoan
2016ko Udako Olinpiar Jokoetako dominadunak